stanford-oval/wikipedia huggingface dataset:
צ'נדלר פארסונס
סטטיסטיקות הקריירה ה-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | יוסטון | 63 | 57 | 28.6 | 0.452 | 0.337 | 0.551 | 4.7 | 2.1 | 1.2 | 0.5 | 9.5 |
| 2012/2013 | יוסטון | 76 | 76 | 36.3 | 0.486 | 0.385 | 0.729 | 5.3 | 3.5 | 1.0 | 0.4 | 15.5 |
| 2013/2014 | יוסטון | 74 | 74 | 37.6 | 0.472 | 0.370 | 0.742 | 5.5 | 4.0 | 1.2 | 0.4 | 16.6 |
| 2014/2015 | דאלאס | 66 | 66 | 33.1 | 0.462 | 0.380 | 0.720 | 4.9 | 2.4 | 1.0 | 0.3 | 15.7 |
| 2015/2016 | דאלאס | 61 | 51 | 29.5 | 0.492 | 0.416 | 0.684 | 4.7 | 2.8 | 0.8 | 0.3 | 13.7 |
| 2016/2017 | ממפיס | 34 | 34 | 19.9 | 0.338 | 0.269 | 0.814 | 2.5 | 1.6 | 0.6 | 0.1 | 6.2 |
| 2017/2018 | ממפיס | 36 | 8 | 19.2 | 0.462 | 0.421 | 0.630 | 2.5 | 1.9 | 0.5 | 0.3 | 7.9 |
| 2018/2019 | ממפיס | 25 | 3 | 19.8 | 0.374 | 0.309 | 0.880 | 2.8 | 1.7 | 0.8 | 0.2 | 7.5 |
| 2019/2020 | אטלנטה | 5 | 0 | 10.8 | 0.278 | 0.286 | 0.000 | 1.4 | 0.6 | 0.8 | 0.2 | 2.8 |
| קריירה |  | 440 | 369 | 30.1 | 0.462 | 0.373 | 0.713 | 4.5 | 2.7 | 0.9 | 0.3 | 12.7 |
סטטיסטיקות הקריירה ה-NBA > בפלייאוף

| ענה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013 | יוסטון | 6 | 6 | 39.7 | 0.452 | 0.400 | 0.643 | 6.5 | 3.7 | 0.2 | 0.3 | 18.2 |
| 2014 | יוסטון | 6 | 6 | 41.7 | 0.438 | 0.361 | 0.733 | 6.8 | 2.3 | 0.7 | 0.3 | 19.3 |
| 2015 | דאלאס | 1 | 1 | 37.0 | 0.333 | 0.000 | 0.000 | 6.0 | 2.0 | 0.0 | 0.0 | 10.0 |
| קריירה |  | 13 | 13 | 40.4 | 0.437 | 0.363 | 0.690 | 6.6 | 2.9 | 0.4 | 0.3 | 18.1 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  סיכום המשחק בין יוסטון לממפיס, באתר ESPN,‏ 25 בינואר 2014
↑  פארסונס מסכם על חוזה בדאלאס, באתר ESPN,‏ 14 ביולי 2014
↑  אטלנטה מצרפת את פארסונס, באתר הקבוצה, 6 ביולי 2019
↑  אטלנטה משחררת את פארסונס, באתר הקבוצה, 5 בפברואר 2020
פריטי זינטה

| --- | --- |

 לידה:  31 בינואר 1975 (בת 49) שימלה, הודו 
 מדינה:  הודו 
 תקופת הפעילות:  מ-1998 
 בן או בת זוג:  Gene Goodenough (2016–?)   Ness Wadia 
 פרסים והוקרה:  פרס פילמפייר לשחקנית הטובה ביותר (2004)  Filmfare Award for Best Female Debut (1998) 
 פרופיל ב-IMDb
 חתימה:   
 
פריטי זינטה, 2013
פריטי זינטה (באנגלית: Preity Zinta, נולדה ב-31 בינואר 1975) היא שחקנית הודית, זוכת פרס פילמפייר לשחקנית הטובה ביותר בשנת 2004.
ביוגרפיה מוקדמת

פריטי זינטה נולדה בעיר שימלה שבהימאצ'ל פרדש, הודו,  למשפחה מבוססת. כשהייתה בת 13, ארעה תאונת דרכים בה אביה נהרג  ואמה נפגעה קשה. לאחר התאונה היא הקדישה את עצמה לטיפול בשני אחיה.
כוונתה הראשונית הייתה ללמוד תרגום אנגלית ולעסוק בכך, אך בתום הלימודים בבית הספר התיכון החלה בלימודי פסיכולוגיה פלילית. מגיל צעיר רצתה ללמוד משחק, אך לא ויתרה על לימודי הפסיכולוגיה. עם סיום בחינותיה באוניברסיטה, החלה להופיע כדוגמנית ושחקנית פרסומות. מאוחר יותר בשנת 1998 פנתה זינטה לאודישן במרכז הודו, שם גילה אותה הבמאי המפורסם שקהאר קאפור (יוצר הסרט המפורסם "אליזבט"). קאפור תכנן להפיק סרט בכיכובה, אך הפקת הסרט לא יצאה בסופו של דבר לפועל. עם זאת, הוא הציע לבמאי מאני ראטנם להחתים אותה לסרטו.
תחילת הקריירה

תפקידה הראשון היה בסרטו של מאני ראטנם "עם כל הלב" לצד מנישה קוירלה ושאהרוח' ח'אן, איתו שיחקה במספר סרטים. תפקיד זה זכה לביקורות נלהבות מצד מבקרי הקולנוע בהודו וזינטה אף קיבלה את פרס "תגלית השנה", בטקס פרסי פילמפייר (המקביל לאוסקר בהודו).
סרטיה של זינטה הפכו ללהיטים. בסרטה החמישי "סאנג הארש" לצידו של אקשאיי קומאר היא גילמה שוטרת קשוחה, ובסרט "קיה קהנה" היא גילמה נערת תיכון צעירה שהופכת לאם חד הורית. תפקידים אלה, שהיו שונים בהרבה מהתפקידים הרגילים של גיבורות הקולנוע ההודי, זיכו אותה שוב לביקורות חיוביות מצד מבקרי הקולנוע ההודי.
סרטיה עם שאהרוח' ח'אן הפכו למצליחים ביותר. סרטם השני "אולי לא יהיה מחר" (2003) זכה לביקורות חיוביות, ותפקידה בתור בחורה אמריקנית חסרת ביטחון זיכה אותה בפרס הראשון שלה בקטגוריית שחקנית השנה בטקס פרסי פילמפייר. סרטם השלישי היה "ויר-זאארה" (2004), שהפך לאחת המלודרמות הרומנטיות המצליחות ביותר בהודו. "ויר-זאארה" הוקרן בפסטיבל ברלין. שני הסרטים זכו להצלחה בינלאומית גדולה באירופה ובארצות הברית.
כמו כן, זינטה שיתפה פעולה בסרטים רבים עם השחקן סלמאן ח'אן. הסרט הבולט ביותר מבין סרטיהם המשותפים היה "צ'ורי צ'ורי צ'ופקה צ'ופקה" (2001) בו היא גילמה תפקיד של פרוצה.
יכולת המשחק שלה זכתה להערכה רבה בבריטניה וב-BBC. מבין הסרטים הנוספים שעשתה ניתן להבחין ב"לבי שייך לך" (Dil Hai Tumhara) ו"מצאתי מישהי" (Koi Mil Gaya) (שהגיע לפסטיבל הסרטים בירושלים) עם רקהה. בסרט "שאיפה" גילמה זינטה סכיזופרנית.
בשנת 2006 השתתפה בסרט "לעולם אל תאמר שלום" עם שאה-רוח' ח'אן ואמיטאב באצ'אן. סרט זה, כמו גם "אולי לא יהיה מחר" צולם בניו יורק, והפך לסרט ההודי הנמכר ביותר בכל הזמנים, לפי נתוני ה-Box Office.
חייה האישיים

זינטה הוזכרה לא פעם בתקשורת בקשר לשמועות לגבי מערכות יחסים עם אמיר ח'אן, סלמאן ח'אן ואחרים.
ב-29 בפברואר 2016, נישאה זינטה לבן זוגה האמריקאי ג'ין גודנו בטקס פרטי בלוס אנג'לס. גודנו הוא סגן נשיא בכיר לפיננסים בחברת אנליין אנרג'י, חברת חשמל הידרואלקטרית שבסיסה בארצות הברית. זינטה עברה ללוס אנג'לס בעקבות הנישואים. היא מבקרת בהודו על בסיס קבוע. בשנת 2021, היא ובעלה הפכו להורים לתאומים, בן ובת, באמצעות פונדקאות.
פרסים

פריטי זינטה זכתה בפרסים רבים בטקסי פרס פילמפייר וIIFA:
1998 - פרס השחקנית הטובה ביותר כ"תגלית השנה" בטקס פרסי פילמפייר.
2003 - שחקנית השנה על תפקידה בסרט "אולי לא יהיה מחר" בשני הטקסים.
2004 - הדיווה של השנה, על תפקידה בסרט "ויר וזארה" בטקס IIFA.
2005 - פרס מיוחד תחת קטגוריית השחקנית הזוהרת של השנה בטקס IIFA.
כמו כן, זכתה זינטה בפרסים דומים בטקסים אחרים. היא הוכתרה בתור "השחקנית המדהימה ביותר" על תפקידה בסרט "אולי לא יהיה מחר" ועל תפקיד זה היא זכתה זכיות רבות בטקסים בינלאומיים שונים כמו "אמ.טי.וי אימיס", " פרסי סאנסוי", "פרסי פוגו" ו-"BBC CAFFE", שם היא גם זכתה בפרס השחקנית הטובה ביותר על תפקידה בסרט "ויר וזארה".
פרידריך וילהלם פון שטויבן

| --- | --- |

ציור של צ'ארלס וילסון פיל
 לידה:  17 בספטמבר 1730 מגדבורג, דוכסות מגדבורג 
 פטירה:  28 בנובמבר 1794 (בגיל 64) יוטיקה, ארצות הברית 
 מקום קבורה:  Steuben Memorial State Historic Site 
 מדינה:  ממלכת פרוסיה, ארצות הברית 
 השתייכות:  פרוסיה הצבא הפרוסי  הצבא הקונטיננטלי
 תקופת הפעילות:  1744–1762 (הצבא הפרוסי) 1778 – 1783 (הצבא הקונטיננטלי)
 דרגה:   מייג'ור גנרל
 פעולות ומבצעים
 מלחמת הירושה האוסטרית מלחמת שבע השנים מלחמת העצמאות של ארצות הברית
 עיטורים
 מסדר בית הנאמנות (1769)  אגודת הסינסינטי 
 
פון שטויבן מאמן את חיילי הצבא הקונטיננטלי. ציור משנת 1907 מאת א. ג. היטון

בול אמריקני משנת 1930 הנושא את דמותו של שטויבן
פרידריך וילהלם לודולף גרהרד אוגוסטין פון שטויבן (בגרמנית: Friedrich Wilhelm Ludolf Gerhard Augustin von Steuben; נולד ב-17 בספטמבר 1730 במגדבורג, דוכסות מגדבורג – מת ב-28 בנובמבר 1794 ביוטיקה, ארצות הברית) היה מצביא פרוסי, אשר שירת בצבא הקונטיננטלי במהלך מלחמת העצמאות של ארצות הברית. שטויבן הביא לשיפור ניכר ברמת האימון, במשמעת וביכולת התמרון של הצבא. כל הנהלים, התרגילים והתמרונים רוכזו על ידו בספר "הנהלים של שטויבן לסדר ומשמעת עבור כוחות ארצות הברית", אשר ידוע יותר בכינוי "הספר הכחול", והיה ספר ההדרכה הסטנדרטי של צבא ארצות הברית עד מלחמת 1812.
ביוגרפיה > תחילת דרכו

שטויבן נולד ב-17 בספטמבר 1730, בעיר מגדבורג שהשתייכה אז לדוכסות מגדבורג. אביו היה וילהלם פון שטויבן, ואמו הייתה אליזבת פון יאגוודין. כשהיה צעיר עקר יחד עם אביו לאימפריה הרוסית ונכנס לשירותה של אנה, קיסרית רוסיה. בשנת 1740 עברה משפחתו לפרוסיה, והוא התחנך בידי הישועים בערים נייסה וברסלאו. בגיל 14 הוא התלווה אל אביו במהלך אחד הקמפיינים הפרוסיים במלחמת הירושה האוסטרית.
בגיל 17 התגייס לצבא הפרוסי, ולחם במהלך מלחמת שבע השנים. הוא נפצע במהלך הקרב על פראג (1757), ופעם נוספת במהלך קרב קונרסדורף. בשנת 1761 הוא נפל בשבי הרוסי, ושוחרר שנה לאחר מכן. הוא היה חייל למופת, והחל לטפס בסולם הדרגות. אלא שעם סיום המלחמה שוחרר מהצבא. מאוחר יותר הוא סיפר ש"צעד חסר התחשבות ואויב אישי עיקש" גרמו לכך שסולק מהצבא הפרוסי.
ביוגרפיה > אחריתו

לאחר המלחמה הפך שטויבן לאזרח אמריקאי. הוא התגורר במנהטן, וקיבל קיצבה מהממשל האמריקני שאפשרה לו להתפרנס, אולם לא לשלם את חובותיו הישנים. הוא החזיק ברשותו, עוד מימי המלחמה, אחוזה בניו ג'רזי הידועה כיום בשם "בית שטויבן" (Steuben House). האחוזה ניזוקה קשה במהלך המלחמה, והוא השקיע סכומי כסף ניכרים בשיפוצה. שטויבן פתח באחוזה בית עסק לממכר יין, אולם לא הצליח לשלם באמצעותו את חובותיו, ולפיכך מכר את האחוזה לבנו של האיש שממנו הופקעה בימי המלחמה. משפחת זאבריסקי החזיקה את האחוזה ברשותה עד שנת 1909.
הוא מת ב-28 בנובמבר 1794 בגיל 64 בעיר יוטיקה. הוא לא נישא מעולם, ולא היו לו ילדים. הוא לא ייחס חשיבות רבה לקרובי משפחתו האירופיים, והוריש את נכסיו לידידיו מימי שירותו בצבא  הקונטיננטלי. העיר "שטויבן" במחוז אוניידה שבמדינת ניו יורק, נקראת על שמו.
ראו גם

הסן (חיילים)
המרקיז דה לה פאייט
הרוזן דה רושאמבו
לקריאה נוספת

Kapp, Friedrich (1859). Life of Frederick William Von Steuben: Major General in the Revolutionary Army. Mason Brothers.
Matloff, Maurice. American Military History: 1775-1902. Da Capo Press, 1996. ISBN 0938289705
Nellis, Eric Guest. The Long Road to Change: America's Revolution, 1750-1820. University of Toronto Press, 2007. ISBN 1551111101
Wright, Robert K. The Continental Army. Washington, D.C.: United States Army Center of Military History, 1983. Available, in part, online from the CMH website.
צבעוני שחור (אופרת רוק)

| --- | --- |
 מוקד פעילות:  ישראלתל אביב, ישראל
 תקופת הפעילות:  1990–1995 (כ־5 שנים)
 סוגה:  אופרת רוק
 חברת תקליטים:  הד ארצי
 חברים
 רון סלונים - שירה ופסנתר  איל פארן - גיטרה  אלונה דניאל - שירה  איאם - בס  איציק סולם - גיטרה
 
צבעוני שחור הייתה להקה ישראלית, שפעלה בשנות התשעים והעלתה אופרת רוק.
אופרת הרוק

ב-1990 הוקם הרכב בשם "צבעוני שחור" שכלל את רון סלונים בשירה ופסנתר ואיל פארן בגיטרה. אליהם צורפו אלונה דניאל בשירה, איאם (אשתו של סלונים) כבסיסטית ואיציק סולם בגיטרה. ההרכב הופיע פעם בשבוע במועדון "הטריפ" בתל אביב עם אופרת רוק שכתבו סלונים ופארן, שגם היא נקראה "צבעוני שחור" (אם כי יוצריה העדיפו לכנות אותה "הזיית רוק").
העלילה מספרת על זוג האוהבים תום (רון סלונים) ומאי (אלונה דניאל). שניהם משתחררים מהצבא ודרכיהם נפרדות: תום נוסע להודו כדי לחפש את משמעות החיים, ואילו מאי, להעדפתה, נוסעת לאמסטרדם ומתפתה לזנות וסמים.
האופרה לא זכתה להצלחה בהופעות הראשונות, אך בהמשך צברה קהל צופים קבוע. דניאל, יחד עם מיכה שטרית, החליטו לקדם את המופע בחברת תקליטים ולהקליט אותו לאלבום.
ב-1995 יצא בחברת הד ארצי ובהפקתו המוזיקלית של שטרית האלבום "צבעוני שחור - הזיית רוק מאת רון סלונים ואיל פארן" ובו שירי המופע בביצועם של סלונים ודניאל. באלבום ניגנו גם ז'אן פול זימבריס וארקדי דוכין, חבריו של שטרית ללהקת "החברים של נטאשה". מלבד "אמסטרדם" שכתבה והלחינה רותי פארן (אשתו דאז של איל; לימים רותי אלאל, בת זוגה של קורין אלאל) והקטע האינסטרומנטלי "צ'ילום" שהלחינו שאר משתתפי האלבום, כל השירים נכתבו או הולחנו על ידי סלונים ואיל פארן. באלבום בלטו השירים "אמסטרדם", "אהבה אסורה", "פסטיבל הצבעים", "הבאים בתור" "פתיתי שלג", "לך" ובמיוחד השיר "ואני אוהב אותך".
לאחר שיצא האלבום עלה במועדון צוותא בתל אביב מופע קבוע של האופרה, אך הוא לא זכה להצלחה. גם השירים שיצאו לרדיו (כולל "ואני אוהב אותך") וקליפ פרובוקטיבי בהשתתפות מיכל זוארץ לא זכו להצלחה והמופע הופסק.
רשימת השירים

הבאים בתור (3:04)
זכוכית נשברת (4:22)
אמסטרדם (4:07)
את השיר כתבה והלחינה רותי פארן, שהייתה אשתו דאז של איל. ב-1997, כעבור שנתיים, התפרסמה כזמרת בשם הבמה פארן והוציאה את אלבומה היחיד "היערות המתוקים", שבו נכלל השיר "אמסטרדם" בלחן שונה ומילים חדשות (עם אלונה דניאל), שהיו פחות גסות מאלה שהופיעו בגרסת צבעוני שחור (אם כי פרובוקטיביות כמו בשאר השירים באלבומה).
ממלכת הביצה (3:33)
אהבה אסורה (4:37)
כתם בנפשי (3:07)
לך (3:04)
מלך הביצה (3:30)
גורו בולום (3:57)
בחלון (3:48)
ואני אוהב אותך (4:24)
צ'ילום (4:00)
מלכת הזונות (3:16)
פסטיבל הצבעים (6:21)
פתיתי שלג (6:48)
פריטי דדלי (היאבקות מקצועית)

| פריטי דדלי> צמד |
| --- | --- | --- |
חברי הצמד: לואיס האולי/אלטון פרינס סמי סמות'/סאם סטוקר/קיט וילסון
שם/שמות: גריזד לייטנינג פריטי בסטרדס פריטי דדלי
גבהים: פרינס: 1.85 מטר וילסון: 1.80 מטר
שנות פעילות: 2015, 2019–הווה
פריטי דדלי (בתרגום חופשי לעברית: קטלניים למדי) הם צמד מתאבקים, המורכב מהמתאבקים אלטון פרינס (נולד ב-21 במאי 1997) וקיט וילסון (נולד ב-4 באוגוסט 1994). השניים מופיעים בארגון ההיאבקות האמריקאי, ה-WWE, בתוכנית סמאקדאון.
היסטוריה > ארגונים עצמאיים (2015–2020)

האולי וסטוקר הופיעו לראשונה יחדיו ב-2 בפברואר 2019, כשגברו על ג'סטין קייס וג'סטין וינסיבל במסגרת אירוע חי של Hustle Wrestling. במהלך השהות שלהם בארגון ההיאבקות IPW:UK, הם זכו פעמיים באליפות הזוגות של הארגון, פעם אחת תחת השם "פריטי בסטרדס" ופעם אחת כ"קולקטיב" לצד המתאבק ג'יימס קאסל (תחת חוק פריבירד, שאיפשר לכל אחד מהשלושה לכהן כאלוף זוגות בכל זמן נתון).
היסטוריה > WWE‏ (2020–היום)

לואיס האולי וסאם סטוקר הופיעו באופן לא רציף במסגרת התוכניות השבועיות של NXT UK בשנת 2019 לפני שערכו את קרב הבכורה שלהם ב-WWE בהפסד לויילד בור ופריימט. השניים הפכו לטוענים לכתר לאליפות הזוגות של NXT UK ב-28 בינואר 2021 לאחר שרשמו ניצחון על מארק אנדרוז ופלאש מורגן ובסטר, אוליבר קרטר ואשטון סמית', וההאנט (ויילד בור ופריימט) בקרב זוגות מרובע.
היסטוריה > WWE‏ (2020–היום) > אלופי הזוגות של NXT UK‏ (2021–2022)

האולי וסטוקר ניצחו את הצמד Gallus (מארק קופי וולפגנג) וכתוצאה מכך זכו באליפות הזוגות של NXT UK ב-25 בפברואר 2021 בפרק של התוכנית NXT UK. הם הגנו בהצלחה על חגורות האליפות ב-1 באפריל נגד אמיר ג'ורדן וקני ויליאמס לאחר שוויליאמס בגד בג'ורדן. מכאן והלאה, השניים רשמו מספר הגנות מוצלחות על התואר נגד צמדים כמו ג'ק סטארז וניית'ן פרייזר, נציגי קבוצת Subculture (מארק אנדרוז ופלאש מורגן) ומאסטש מאונטיין (טרנט סבן וטיילר בייט). תקופת כהונתם כאלופים הגיעה לקיצה לאחר 287 ימים, כשב-9 בדצמבר, הם הפסידו את חגורות האליפות למאסטש מאונטיין בקרב החוזר ביניהם.
היסטוריה > WWE‏ (2020–היום) > אלופי הזוגות של NXT‏ (2022–היום)

ב-5 באפריל בפרק של התוכנית NXT 2.0, פריטי דדלי, שעתה הוצגו בשמות במה חדשים אלטון פרינס וקיט וילסון חשפו את זהותם כאלו שתקפו את האחים קריד לאחר שהאחרונים ניצחו את אימפריום (פביאן אייכנר ומרסל ברטל), תקיפה שבישרה על הגעתם של השניים למותג NXT. שבוע לאחר מכן, הם ניצחו את האחים קריד בקרב גונטלט אשר כלל בנוסף את לגאדו דל פנטסמה (ראול מנדוזה וחואקין ויילד), ג'וש בריגס וברוקס ג'נסן, וגרייסון וולר וסאנגה כדי לזכות באליפות הזוגות הפנויה של NXT. זכייה זו הפכה אותם לצמד הראשון אשר זוכה באליפות בבכורה שלהם ב-NXT ולצמד השני שזוכה באליפות הזוגות של NXT ובאליפות הזוגות של NXT UK. לעומת זאת, הם הפסידו את חגורות האליפות לאחר 53 ימים לאחים קריד ב-4 ביוני באירוע NXT In Your House, שנערך ב-4 ביוני. ב-19 ביולי, פריטי דדלי כשלו בניסיונם לזכות באליפות הזוגות של NXT UK לאחר שהפסידו לבריגס וג'נסן. באירוע Worlds Collide, שנערך ב-4 בספטמבר, הצמד גבר על האחים קריד, Gallus, ובריגס וג'נסן בקרב הדחות זוגות מרובע אשר איחד את אליפות הזוגות של NXT ואת אליפות הזוגות של NXT UK.
אליפויות והישגים

הישגים בארגון ההיאבקות International Pro Wrestling: United Kingdom – IPW:UK
אליפות הזוגות של IPW:UK (פעמיים)  - עם ג'יימס קאסל
הישגים בארגון ההיאבקות World Wrestling Entertainment – WWE
אליפות הזוגות של NXT (פעמיים)
אליפות הזוגות של NXT UK (פעמיים, אחרונים)
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
פרסס קרלסטרם

פרסס קרלסטרם (בשוודית: Perseus Karlström; נולד ב-2 במאי 1990) הוא אתלט שוודי, סגן אלוף העולם (בודפשט 2023) וסגן אלוף אירופה (מינכן 2022) בהליכה ל-20 ק"מ וזוכה מדליית ארד באליפות העולם (יוג'ין 2022) בהליכה ל-35 ק"מ. בנוסף בעל שתי מדליות ארד באליפות העולם (דוחה 2019 ויוג'ין 2022) בהליכה ל-20 ק"מ.
ביוגרפיה

קרלסטרם נולד וגדל בשוודיה. הוא בנו של הלך העבר השוודי סיב גוסטבסון (אנ'), זוכה מדליית ארד באליפות אירופה (שטוטגרט 1986) בהליכה ל-10 ק"מ.
ביוגרפיה > 2013

באליפות העולם שנערכה באוגוסט במוסקבה שברוסיה סיים קרלסטרם במקום 37 בהליכה ל-20 ק"מ בתוצאה של 1:28:20 שעות.
ביוגרפיה > 2014

באליפות אירופה שנערכה באוגוסט בציריך שבשווייץ סיים קרלסטרם במקום 15 בהליכה ל-20 ק"מ בתוצאה של 1:24:41 שעות.
ביוגרפיה > 2015

קרלסטרם השתתף בהליכה ל-20 ק"מ באליפות העולם שנערכה באוגוסט בבייג'ינג שברפובליקה העממית של סין, אך לא סיים את התחרות.
ביוגרפיה > 2016

קרלסטרם השתתף בהליכה ל-20 ק"מ באולימפיאדת ריו דה ז'ניירו שנערכה באוגוסט בריו דה ז'ניירו שבברזיל, אך לא סיים את התחרות.
ביוגרפיה > 2017

באליפות העולם שנערכה באוגוסט בלונדון שבממלכה המאוחדת סיים קרלסטרם במקום 37 בהליכה ל-20 ק"מ בתוצאה של 1:23:36 שעות.
ביוגרפיה > 2018

באליפות אירופה שנערכה באוגוסט בברלין שבגרמניה סיים קרלסטרם במקום 20 בהליכה ל-20 ק"מ בתוצאה של 1:25:16 שעות.
ביוגרפיה > 2019 > מדליית ארד באליפות העולם בהליכה ל-20 ק"מ

באליפות העולם שנערכה באוקטובר בדוחה שבקטר זכה קרלסטרם במדליית ארד בהליכה ל-20 ק"מ בתוצאה של 1:27:00 שעות, אחרי טושיקאזו יאמאנישי מיפן (1:26:34 שעות) ווסילי מיזינוב שהשתתף כאתלט נייטרלי מורשה (1:26:49 שעות).
ביוגרפיה > 2021

באולימפיאדת טוקיו שנערכה באוגוסט בטוקיו שביפן סיים קרלסטרם במקום התשיעי בהליכה ל-20 ק"מ בתוצאה של 1:22:29 שעות.
ביוגרפיה > 2022 > מדליות ארד באליפות העולם בהליכה ל-20 ק"מ ובהליכה ל-35 ק"מ

באליפות העולם שנערכה ביולי ביוג'ין שבאורגון, ארצות הברית זכה קרלסטרם בשתי מדליות ארד: בהליכה ל-20 ק"מ בתוצאה של 1:19:19 שעות, אחרי טושיקאזו יאמאנישי (1:19:07 שעות) וקוקי איקדה (1:19:14 שעות), שניהם מיפן, ובהליכה ל-35 ק"מ בשיא אישי חדש של 2:23:44 שעות, אחרי מאסימו סטאנו מאיטליה (2:23:14 שעות) ומסטורה קאוואנו מיפן (2:23:15 שעות).
ביוגרפיה > 2022 > סגן אלוף אירופה בהליכה ל-20 ק"מ

באליפות אירופה שנערכה באוגוסט במינכן שבגרמניה זכה קרלסטרם במדליית כסף בהליכה ל-20 ק"מ בתוצאה של 1:19:23 שעות, אחרי אלברו מרטין (1:19:11 שעות) ולפני דייגו גרסיה קררה (1:19:45 שעות), שניהם מספרד. הוא השתתף גם בהליכה ל-35 ק"מ, אף לא סיים את התחרות.
ביוגרפיה > 2023 > סגן אלוף העולם בהליכה ל-20 ק"מ

באליפות העולם שנערכה באוגוסט בבודפשט שבהונגריה זכה במדליית כסף בהליכה ל-20 ק"מ בשיא אישי חדש של 1:17:39 שעות, אחרי אלברו מרטין מספרד (1:17:32 שעות) ולפני קאיו בונפים מברזיל (1:17:47 שעות).
שיאים אישיים

20 ק"מ הליכה: 1:17:39 שעות (2023), שיא שוודיה
35 ק"מ הליכה: 2:23:44 שעות (2022)
צבעוני שקוף

צבעוני שקוף
זחל צבעוני שקוף בהרי ירושלים
גלמי צבעוני שקוף
ביצי צבעוני שקוף
צבעוני שקוף (שם מדעי: Archon apollinus, אנגלית: False Apollo) הוא מין של פרפר מתת-משפחת הצבעוניים (Parnassiinae).
המין מצוי במרכז ומזרח אירופה ועד למערב אסיה, בין היתר ביוון, טורקיה, עיראק, סוריה, ישראל ולבנון. כמו פרפרים אחרים במשפחה, כולל המין ארבעה או חמישה תת-מינים. מין דומה מבחינה מורפולוגית, Archon apollinaris הופרד לאחרונה ונמצא סימפטרי ומבודד מבחינה רבייה.
מראה

גודלו בינוני ומוטת כנפיו מגיעה עד 55 מילימטרים. כנפי הפרפר הקדמיות בעלות מראה שקוף מעט בשל מיעוט הקשקשים שעליהן - תכונה הבולטת יותר בקרב זכרים ופרטים מבוגרים. תכונה זו היא ייחודית למין בקרב פרפרי ישראל דבר המקל על זיהויו. לנקבה מראה כהה יותר. על כנפיו האחוריות כתמים בצבעי כחול ואדום.
לזחלים צבע שחור עם נקודות אדומות - מראה המקל על זיהויים. הגולם בצבע חום וגודלו כ-20 מילמטרים.
התנהגות

זחלי הפרפר ניזונים מצמחי הספלול, בעיקר ספלול קטן אך גם סלול השדה, ספלול הגליל וספלול ססגוני. צמחי הספלול מופיעים לאחר הגשמים הראשונים. את הביצים שגודלם כ-0.8 מילימטרים וצבען ירקרק-צהוב מטילות הנקבות על גבי העלים או גבעולי הצמח כביצים בודדות או בקבוצות קטנות. הביצים משחירות לקראת הבקיעה. בשלב הראשון תופרים לעצמם הזחלים מחסה מעלים מקופלים ועם התפתחותם הם נוטשים אותו.
בוגרים ניתן לראות בישראל בין נובמבר לאפריל ובחרמון עד תחילת הקיץ. הבוגרים בוקעים מהגלמים כעשרה חודשים לאחר ההתגלמות בקרקע ולעיתים אף יותר. הפרפרים נוטים לנוח בכנפיים פרושות על הקרקע על מנת להתחמם. לפרפרים הזכרים נטייה טריטוריאלית לגרש פרפרים אחרים משטחם, ובכלל זאת גם פרפרים אחרים.
הערות שוליים

1 2  פרפרי ארץ ישראל, עוז בן יהודה
1 2 3  צבעוני שקוף Archon apollinus - חרקים - עולם קטן בגדול, באתר חרקים - עולם קטן בגדול, ‏10 באוגוסט 2014
↑  מגדיר פרפרי הארץ
צ'אבי סימונס

צ'אבייר קוונטין שיי סימונס (בהולנדית: Xavier Quentin Shay Simons; נולד ב-21 באפריל 2003) הוא כדורגלן הולנדי המשחק כקשר בר.ב. לייפציג מהבונדסליגה, בהשאלה מפריז סן-ז'רמן, ובנבחרת הולנד.
קריירת מועדונים > קריירה מוקדמת

סימונס הצטרף ללה מאסיה, אקדמיית הנוער של ברצלונה, ב-2010 מ-CD Tháder, התקדם במהירות והפך לאחד משחקני הנוער המוערכים ביותר של המועדון, כאשר צ'לסי וריאל מדריד, ניסו להחתימו בגיל צעיר.
קריירת מועדונים > פריז סן-ז'רמן

ביולי 2019 עבר לפריז סן-ז'רמן, לאחר שלא הצליח להגיע לסיכום על חוזה חדש עם ברצלונה. על פי הדיווחים, חוזהו לשלוש שנים היה שווה עד מיליון יורו בשנה. ב-10 בפברואר 2021 ערך את הופעת הבכורה שלו בפריז סן-ז'רמן, כשעלה כמחליף ליוליאן דראקסלר בניצחון 0–1 בגביע הצרפתי על קן. הוא ערך את הופעת הבכורה שלו בליג 1 כמחליף בניצחון 1–4 על שטרסבורג חודשיים לאחר מכן. ב-19 במאי 2021 הוא זכה בתואר המקצועי הראשון שלו, הגביע הצרפתי.
לקראת עונת 2021/2022 הוא נכלל בהכנה לקבוצה הראשונה ובקדם העונה על ידי המאמן מאוריסיו פוצ'טינו. ב-14 ביולי 2021, הוא עלה מהספסל וכבש שער בניצחון במשחק הידידות 0–4 על לה מאן. הוא כבש שער נוסף בתיקו 2–2 נגד שאמבלי שלושה ימים לאחר מכן. ב-18 באוגוסט נשלח סימונס חזרה להתאמן עם הקבוצה עד גיל 19. בסופו של דבר הוא רשם את ההופעה הראשונה שלו בעונה זו עבור פריז סן-ז'רמן בניצחון 0–3 בגביע על פייניס אולנוי ב-19 בדצמבר, הפעם הראשונה שפתח בבוגרים. ב-3 בינואר 2022 בישל לראשונה בבוגרים בניצחון 0–4 בגביע על ואנס, לקיליאן אמבפה. ההופעה הראשונה שלו בליגה בעונת 2021/22 הייתה בתיקו 1–1 בחוץ מול אולימפיק ליון ב-9 בינואר, שם נכנס כמחליף בדקה ה-69. ב-31 בינואר החמיץ את הפנדל האחרון בהפסד בבעיטות הכרעה 5–6 לניס בשמינית גמר הגביע. ב-11 בפברואר הוא פתח בפעם הראשונה בליגה בניצחון 0–1 על סטאד רן בפארק דה פראנס.
קריירת מועדונים > פ.ס.וו. איינדהובן

ב-28 ביוני 2022 חתם לחמש שנים בפ.ס.וו. איינדהובן. עם תשעה עשר שערים, הוא חלק את תואר מלך השערים של ליגת העל ההולנדית עם אנסטסיוס דוביקאס מאוטרכט. סימונס סיים את העונה המועדון עם עשרים ושניים שערים ו-12 בישולים בארבעים ושמונה משחקים בכל המסגרות, וזכה בשני פרסי שחקן החודש באוגוסט 2022 ומרץ 2023.
קריירת מועדונים > חזרה לפריז סן ז'רמן והשאלה

ב-19 ביולי 2023 חזר לפריז סן ז'רמן וחתם על חוזה לארבע שנים לאחר שהמועדון הפעיל סעיף רכישה חוזר מדווח של שישה מיליון יורו בחוזה שלו בפ.ס.וו. איינדהובן.
בעונת 2023/2024 הושאל לר.ב. לייפציג. הוא כבש בסך הכול שמונה שערים. ב-5 באוגוסט 2024 הושאל בשנית לר.ב לייפציג.
קריירה בינלאומית

סימונס ייצג את הולנד בנבחרות עד גיל 15, עד גיל 16 ועד גיל 17.
נכלל בסגל נבחרת הולנד בטורניר מונדיאל 2022, על-אף שלא שיחק במדי הנבחרת עד למועד הזימון.
נכלל בסגל נבחרת הולנד לטורניר יורו 2024. במשחק חצי הגמר מול אנגליה כבש סימונס את שער היתרון לזכות קבוצתו.
חיים אישיים

סימונס, שנולד באמסטרדם, הוא בנו של כדורגלן העבר ההולנדי רגיליו סימונס. לסימונס מוצא סורינאמי דרך אביו. אחיו הגדול פאוסטינו (יליד 1996), שגם שיחק כדורגל, חולק עמו אותו תאריך יום הולדת.
במרץ 2020 נבחר סימונס ברשימת "NxGn 2020" של Goal שכללה את 50 ילדי הפלא הטובים ביותר בכדורגל העולמי. הוא גם נכלל ב-"Next Generation 2020" של הגרדיאן באוקטובר. סימונס צבר קהל עוקבים גדול בפלטפורמת המדיה החברתית אינסטגרם, עם למעלה מ-3 מיליון עוקבים. יש לו גם חוזה חסות עם יצרנית מוצרי הספורט נייקי. סימונס הראה מיומנות בכמה שפות שונות: הולנדית, ספרדית, צרפתית ואנגלית.